jkorsvik/nowiki_second_scrape_merged huggingface dataset:
Acmaeops septentrionis

Nordlig bartrebukk (Acmaeops septentrionis) er en bille som tilhører familien trebukker (Cerambycidae). I Norge er sjelden på Østlandet og i deler av Nord-Norge. Artsdatabanken har ikke normert norsk navn, men Nordlig bartrebukk er foreslått.


== Utseende ==
En liten til middelsstor (7–10 mm), mørk trebukk. Den finnes i to fargevarianter: dekkvingene kan enten være svarte med gulbrun ytterkant, eller helt gulbrune. Kroppen ellers er svart. Hodet er forholdsvis stort, minst så bredt som pronotum. Antennene er svarte, forholdsvis slanke og snaut halvparten så lange som kroppen. Pronotum er omtrent så langt som bredt, sterkt hvelvet med rundede ytterkanter og avsnørt "krage" fremst. Dekkvingene har markerte, rettvinklede skuldre og er mye bredere enn pronotum. Hos hunnen er de parallellsidige i den fremre delen, hos hannen jevnt avsmalnende fra skuldrene bakover. Beina er nokså lange og mørkbrune til svarte.


== Levevis ==
Denne arten ser ut til å være mer eller mindre avhengig av skogbranner for å overleve. Larvene utvikler seg under  barken på døde furuer og graner, fortrinnsvis trær som er drept av brann, men de kan også leve i andre trær. Larven kan krype rundt under løs bark uten å etterlate seg synlige ganger på grunn av sin flate kropp. Utviklingen tar to år, og larven forpupper seg nede i bakken etter å ha overvintret. De voksne billene finnes i juni-juli, men denne arten besøker sjelden blomster.


== Utbredelse ==
Arten er utbredt i Nord- og Mellom-Europa og videre østover til Mongolia. I Norge er den funnet en del steder i indre strøk av Østlandet og i noen dalstrøk i Nord-Norge. Den er ingen steder vanlig.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae  – 130 arter i Europa
Stammen Rhagiini
nordlig bartrebukk, Acmaeops septentrionis (Thomson, 1866)


== Referanser ==


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Acmaeops septentrionis


== Eksterne lenker ==
(en) Acmaeops septentrionis i Global Biodiversity Information Facility 
(no) Acmaeops septentrionis hos Artsdatabanken 
(sv) Acmaeops septentrionis hos Dyntaxa 
(en) Acmaeops septentrionis hos Fauna Europaea 
(en) Acmaeops septentrionis hos NCBI 
(en) Kategori:Acmaeops septentrionis – bilder, video eller lyd på Wikimedia Commons 
(en) Acmaeops septentrionis – galleri av bilder, video eller lyd på Wikimedia Commons 
Acmaeops septentrionis – detaljert informasjon på Wikispecies
Kongens medaljeråd

H.M. Kongens medaljeråd er et norsk rådgivende utvalg, som behandler saker angående tildeling av kongelige medaljer. Rådet ble etablert i april 2009. Medaljerådet fungerer som en del av Det kongelige hoff og ledes av hoffsjefen. Øvrige medlemmer hentes også fra hoffets medarbeidere.
Kongen tildeler en rekke medaljer. Den mest kjente av disse er Kongens fortjenstmedalje, der saksbehandling går via Fylkesmannen. Kongen tildeler også St. Olavsmedaljen, Medaljen for edel dåd og Medaljen for redningsdåd til sjøs, samt medaljer knyttet til kongehuset og hoffet, slik som H.M. Kongens erindringsmedalje og minnemedaljer for viktige begivenheter.
Saker angående tildeling av St. Olavs Orden og Den Kongelige Norske Fortjenstorden behandles i hver sine ordensråd. Likeledes har Forsvaret egne utvalg for behandling av dekorasjonssaker, Forsvarssjefens stridsdekorasjonsråd og Forsvarssjefens dekorasjonsråd. Det offentlig oppnevnte Krigsdekorasjonsrådet behandler også saker om tildeling av krigsmedaljer.


== Referanser ==
Acmaeops marginatus

Lysrandet bartrebukk (Acmaeops marginatus) er en bille som tilhører familien trebukker (Cerambycidae). I Norge er den svært sjelden, men funnet over mye av landet. Den er trolig helt avhengig av skogbranner for å overleve. Artsdatabanken har ikke normert norsk navn, men Lysrandet bartrebukk er foreslått.


== Utseende ==
En liten til middelsstor (7–11 mm), mørk trebukk. Kroppen er svart med forholdsvis lange, lyse hår. Hodet er forholdsvis stort, minst så bredt som pronotum. Antennene er svarte, forholdsvis slanke og snaut halvparten så lange som kroppen. Pronotum er omtrent så langt som bredt, sterkt hvelvet med rundede ytterkanter, smal, avsnørt "krage" fremst og en tverrfure bakerst. Dekkvingene har markerte, rettvinklede skuldre og er mye bredere enn pronotum. De har vanligvis gul ytterkant, men kan også være helt gulbrune. Det er et markert søkk like innenfor skuldrene. Beina er nokså lange og mørkbrune til svarte, leggene er lysere, rødlige.


== Levevis ==
Arten ser ut til å være helt avhengig av skogbranner. Larvene utvikler seg under barken på døde furuer drept av brann. Trærne må kanskje være angrepet av spesielle sopper for å være brukbare for denne arten. Larveutviklingen tar to år. Voksne biller kan finnes i juni-august, blant annet på furuas blomster.


== Utbredelse ==
Arten er utbredt i den palearktiske sone, fra Europa (unntatt de vestligste delene) øst til Mongolia. I Norge er den funnet på enkelte lokaliteter over mye av landet, men ikke på Vestlandet. Den er regnet for å være svært sjelden og lokal.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae  – 130 arter i Europa
Stammen Rhagiini
lysrandet bartrebukk, Acmaeops marginatus (Fabricius, 1781)


== Referanser ==


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Acmaeops marginatus


== Eksterne lenker ==
(en) Acmaeops marginatus i Global Biodiversity Information Facility 
(no) Acmaeops marginatus hos Artsdatabanken 
(sv) Acmaeops marginatus hos Dyntaxa 
(en) Acmaeops marginatus hos Fauna Europaea 
(en) Acmaeops marginatus hos NCBI 
(en) Kategori:Acmaeops marginatus – bilder, video eller lyd på Wikimedia Commons 
Acmaeops marginatus – detaljert informasjon på Wikispecies 
Foto av arten
Acmaeops smaragdulus

Acmaeops smaragdulus er en bille som tilhører familien trebukker (Cerambycidae). Den har ikke fått normert navn av  Artsdatabanken, men Smaragdbukk er foreslått. Det er en nordlig art som ikke lenger finnes i Norge.


== Utseende ==
En liten til middelsstor (7–12 mm), mørk trebukk med et tydelig grønnskjær, dette gjør arten lett å kjenne. Kroppen er ganske tett kledt med lyse hår. Den er ganske ensfarget over hele kroppen. Antennene er snaut halvparten så lange som kroppen, pronotum er sterkt hvelvet med rundede sider. Dekkvingene er mye bredere enn pronotum og har markerte, rettvinklede skuldre.


== Levevis ==
Biologien til denne arten er ikke godt kjent, men larvene lever under løs bark på døde bartrær. Larveutviklingen tar to år. De voksne billene er aktive i juni-august og besøker gjerne blomster.


== Utbredelse ==
Arten er en typisk nordlig art som er utbredt i Skandinavia og det nordlige Russland, den er dessuten funnet i Alpene. I Norge er den nå regnet som utdødd, tidligere funnet på det indre Østlandet og i Troms og Finnmark.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae  – 130 arter i Europa
Stammen Rhagiini
smaragdbukk, Acmaeops smaragdulus (Fabricius, 1792)


== Referanser ==


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Acmaeops smaragdulus


== Eksterne lenker ==
(en) Acmaeops smaragdulus i Encyclopedia of Life 
(en) Acmaeops smaragdulus i Global Biodiversity Information Facility 
(no) Acmaeops smaragdulus hos Artsdatabanken 
(sv) Acmaeops smaragdulus hos Dyntaxa 
(en) Acmaeops smaragdulus hos Fauna Europaea 
(en) Kategori:Acmaeops smaragdulus – bilder, video eller lyd på Wikimedia Commons 
Acmaeops smaragdulus – detaljert informasjon på Wikispecies 
Foto av arten
Gnathacmaeops pratensis

Gnathacmaeops pratensis er en bille som tilhører familien trebukker (Cerambycidae). Artsdatabanken har ikke normert et norsk navn, men østlig bartrebukk er foreslått. Den finnes i det østlige Norge.


== Utseende ==
En liten til middelsstor (6–10 mm), mørk trebukk med gulbrune dekkvinger. Kroppsformen er ganske bred. Antennene er omtrent halvparten så lange som kroppen. Hodet er lengre enn bredt, med små, runde, litt utstående fasettøyne og ganske lange tinninger bak disse. Pronotum er svart, hvelvet og jevnt rundet med ganske lange, fine, oppstående hår. Dekkvingene har markerte skuldre og er ensfarget gulbrune bortsett fra en litt mørkere lengdestrek som går bakover fra skuldrene. Beina er mørke og ganske lange.


== Levevis ==
Larvene lever under løs bark på døde graner og furuer, gjerne slike som er drept av skogbranner, men arten er ikke avhengig av dette. Flere generasjoner av biller kan utnytte samme tre. Larveutviklingen tar to år. De voksne billene, som er aktive i juni-juli, besøker gjerne blomster.


== Utbredelse ==
Arten er utbredt i Palearktis, og finnes også i mye av Nord-Amerika. Den er også den vanligste arten i Acmaeops-gruppen i Norge, men finnes bare i de østlige delene av landet.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae  – 130 arter i Europa
Stammen Rhagiini
østlig bartrebukk, Gnathacmaeops pratensis (Laicharting, 1784) (synonym Acmaeops pratensis)


== Referanser ==


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Gnathacmaeops pratensis


== Eksterne lenker ==
(en) Gnathacmaeops pratensis i Global Biodiversity Information Facility 
(no) Gnathacmaeops pratensis hos Artsdatabanken 
(sv) Gnathacmaeops pratensis hos Dyntaxa 
(en) Gnathacmaeops pratensis hos ITIS 
(en) Kategori:Gnathacmaeops pratensis – bilder, video eller lyd på Wikimedia Commons 
Gnathacmaeops pratensis – detaljert informasjon på Wikispecies 
Foto av arten
Eisbrecher

Eisbrecher er et tysk metal/elektronisk musikkband. Bandet består hovedsakelig av Alexx Wesselsky (Vokal) og Noel Pix (gitar/Programmering), med live support av Felix Primc (Gitar), Miguel Benhke (Bass), René (trommer), og Maximator (Keyboard/Programmring). Deres stil er den såkalte Neue Deutsche Härte (nytysk hardhet).


== Bandmedlemmer ==
Alexx Wesselsky – vokalist (2003-d.d.)
Noel Pix – lead gitar (2003-d.d.)
Jürgen Plangger – rytmegitar (2007-d.d.)
Olli Pohl – bassgitar (2008-d.d.)
Rene Greil – trommer, slagverk (2003-d.d.)
Max «Maximator» Schuar – keyboard, programmering (2003-d.d.)


=== Tidligere medlemmer ===
Feelix Primc – (rytmegitar) (2003–2007)
Micheal Behnke – (bass) (2003–2007)
Martin Motnik – (bass) (2007–2008)


== Diskografi ==


=== Album ===
2004: Eisbrecher
2006: Antikörper (Tyskland #85)
2008: Sünde (Tyskland #18)
2010: Eiszeit


=== Singler ===
2003: "Mein Blut"
2003: "Fanatica"
2006: "Leider"
2006: "Leider/Vergissmeinnicht" – US Limited Edition Double Single
2006: "Vergissmeinnicht"
2008: "Kann denn Liebe Sünde Sein" – kun utgitt i Tyskland
2010: "Eiszeit" (Tyskland: #84)


=== Musikkvideoer ===
2003: "Schwarze Witwe"
2005: "Herz Steht Still"
2006: "Vergissmeinnicht"


=== Andre opptredener ===
2005: Nachtwelten – sang "Mein Blut"
2005: Gothic Spirits – sangene "Eisbrecher" og "Herz Steht Still"
2008: All For Metal – sang "Vergissmeinnicht"
2009: Metropolis: Rebirth 2.0 sang Schwarze Witwe (Remix 2009)
2010: Amphi Festival 2009 – live DVD
2010: Cold Hands Seduction Vol.105 – sang Heilig (Live)


== Eksterne lenker ==
(en) Eisbrecher på Apple Music 
(en) Eisbrecher på Discogs 
(en) Eisbrecher på MusicBrainz 
(en) Eisbrecher på Spotify 
(en) Eisbrecher på Songkick 
(en) Eisbrecher på Last.fm 
(en) Eisbrecher på Genius — sangtekster
Dinoptera collaris

Rødbrystet løvtrebukk (Dinoptera collaris) er en bille som tilhører familien trebukker (Cerambycidae). Den finnes i det sørøstlige Norge, men er ikke vanlig.


== Utseende ==
En liten (6–9 mm), bred trebukk, blankt svart bortsett fra pronotum som er rødt. Antennene er noe over halvparten så lange som kroppen, ganske slanke. Hodet er omtrent så bredt som langt. Pronotum er jevnt rundet, blankt og oransjerødt. Dekkvingene har markerte, rettvinklede skuldre og ganske grov punktering, kledt med korte, men grove, mørke, oppstående hår. Beina er svarte og ikke spesielt lange.


== Levevis ==
Larvene lever under løs bark på løvtrær, først og fremst villapal og dyrkede epletrær. Trærne skal værer ganske tørre, og larven gnager på innsiden av barken. Utviklingen tar to år. De voksne billene besøker gjerne blomster.


== Utbredelse ==
Arten er utbredt i det meste av Europa, men mangler i de sørligste og nordligste delene, og videre østover til Iran. I Norge er den bare funnet på det sørlige Østlandet.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae  – 130 arter i Europa
Stammen Rhagiini
rødbrystet løvtrebukk, Dinoptera collaris (Linnaeus, 1758) (synonym Acmaeops collaris)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Dinoptera collaris


== Eksterne lenker ==
(en) Dinoptera collaris i Encyclopedia of Life 
(en) Dinoptera collaris i Global Biodiversity Information Facility 
(no) Dinoptera collaris hos Artsdatabanken 
(sv) Dinoptera collaris hos Dyntaxa 
(en) Dinoptera collaris hos Fauna Europaea 
(en) Dinoptera collaris hos NCBI 
(en) Kategori:Dinoptera collaris – bilder, video eller lyd på Wikimedia Commons 
(en) Dinoptera collaris – galleri av bilder, video eller lyd på Wikimedia Commons 
Dinoptera collaris – detaljert informasjon på Wikispecies
Albert Marius Jacobsen

Albert Marius Jacobsen (født 28. desember 1838, død 17. oktober 1909) var en norsk offiser og politiker for Venstre. Han var far til statsråd Rolf Jacobsen.


== Privatliv ==
Han ble født i Vågå, som andre sønn av Johanne Georgine Jørgensen og hennes mann Nils Lauritz Severin Jacobsen. Han hadde flere brødre, blant annet Oscar Jacobsen.I 1863 giftet Oscar Jacobsen seg med Hansine Fredrikke Schøyen. De fikk to sønner. Deres sønn, Rolf Jacobsen ble jurist og politiker, og var forsvarsminister fra 1924 til 1926.


== Karriere ==
Han ble valgt inn på Stortinget i 1877, som representant for Hedemarkens Amt. Han ble gjenvalgt i 1880 og 1883, samt for Buskerud Amt i 1886. Fra 1884 representerte han Venstre. På alle Storting var han medlem av militærkomiteen, formann fra 1882. Han var også medlem av traktatkomiteen 1882-83 og av valgkomiteen 1883-88.
Som offiser i militæret nådde han rangen premierløytnant da han først ble valgt inn på Stortinget, og han ble senere kaptein. Han jobbet også senere for Riksrevisjonen. Jacobsen døde i Bodø i 1909.


== Referanser ==


== Litteratur ==
Lindstøl, Tallak (1914):Stortinget og Statsraadet 1814-1914. Kristiania


== Eksterne lenker ==
(no) Albert Marius Jacobsen hos Norsk senter for forskningsdata
Cortodera femorata

Furublomstbukk (Cortodera femorata) er en bille som tilhører familien trebukker (Cerambycidae). I Norge er den svært lokal, men kanskje noe oversett.


== Utseende ==
En liten til middelsstor (7–11 mm), sjokoladebrun trebukk. Et godt kjennetegn på denne arten er at de innerste delene av de ellers mørke antennene og beina er lyst gulbrune. Hodet er bredt og firkantet, pronotum er jevnt rundet og hvelvet med spisse bakhjørner. Dekkvingene er tett og fint punkteret, noe blanke, med et søkk i midten ved roten. De har markerte, rettvinklede skuldre og er parallellsidige mesteparten av lengden.


== Levevis ==
Ulikt de fleste andre trebukker utvikler ikke larvene seg inne i døde trær, men derimot i strølaget på marken. De spiser trolig hovedsakelig råtnende kongler, og kan finnes under gran- og furutrær. Det ser ut til å være viktig at soppen barnålsopp (Micromphale perforans) vokser på stedet. Larveutviklingen tar to år.


== Utbredelse ==
Arten er utbredt i sentrale deler av Europa, men ikke de vestligste delene. I Norge er den meget lokal, og er funnet ved Oslo, i Hallingdal, ved Tafjord på Sunnmøre og i Sør-Trøndelag. Arten fører et ganske skjult levesett og det er sannsynlig at den kan være noe oversett.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae  – 130 arter i Europa
Stammen Lepturini Latreille, 1802
furublomstbukk, Cortodera femorata (Fabricius, 1787)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Cortodera femorata


== Eksterne lenker ==
(en) Cortodera femorata i Encyclopedia of Life 
(en) Cortodera femorata i Global Biodiversity Information Facility 
(no) Cortodera femorata hos Artsdatabanken 
(sv) Cortodera femorata hos Dyntaxa 
(en) Cortodera femorata hos Fauna Europaea 
(en) Cortodera femorata hos NCBI 
(en) Kategori:Cortodera femorata – bilder, video eller lyd på Wikimedia Commons 
Cortodera femorata – detaljert informasjon på Wikispecies
Simrishamnsbanan

Simrishamnbanan er en tidligere svensk jernbanestrekning som gikk mellom Östervärn i Malmö og Simrishamn. Den ble innviet i 1892. Store deler av strekningen ble nedlagt etappevis fra 1970-årene til 1990-årene, det er nå planlagt å rehabilitere strekningen så den kan tas i drift igjen.


== Linjekart ==


== Eksterne lenker ==
jarnvag.net om strekningen Malmö – Tomelilla
John Belanger

John Belanger er en canadisk tidligere kjelkehockeyspiller og friidrettsutøver. 
Han har deltatt både i paralympiske sommer- og vinterleker, og har medaljer fra begge. 


== Meritter ==
Paralympiske vinterleker 1994
Bronse i kjelkehockeyParalympiske sommerleker 1988
Sølv i diskos
Sølv i spydkast
Bronse i kulestøtParalympiske sommerleker 1984
Bronse i kulestøt
5.-plass i diskos
5.-plass i spydkast


== Eksterne lenker ==
Profil hos den canadiske paralympiske komité
Paralympiske resultater
London Rail

London Rail er en avdeling under Transport for London (TfL), som samarbeider med aktører innen den britiske jernbanenebransjen om en mest mulig hensiktsmessig drift av gods- og persontrafikk på jernbane innen Stor-London.
Avdelingen har ansvar for det lokale jernbanenettverket London Overground på vegne av TfL. London Trams og Docklands Light Railway rapporterer til London Rail.
Titanus giganteus

Titanus giganteus er en meget stor bille som tilhører familien trebukker (Cerambycidae). Den er den største trebukken i verden, og den billearten som har den største kroppslengden. Den lever i tropisk regnskog i Brasil og omkringliggende land.


== Utseende ==
En enorm (opptil 17,5 centimeter lang), avlang, noe flat, mørkt rødbrun trebukk. Antennene er kraftige og rundt halvparten så lange som kroppen. Hodet er stort med meget kraftige kjever (mandibler). Pronotum har skarpe pigger langs ytterkanten. Beina er forholdsvis lange og tynne, de tre innerste fotleddene er bredt tolappede.


== Levevis ==
Larven, og dermed mye av biologien, til arten er fortsatt ukjent. Det har blitt funnet kjempestore billelarver som har blitt antatt å være av denne arten, men de har vist seg å være andre. Man antar at larven kan være så mye som 30 centimeter lang og 5 centimeter bred, og at den lever i død ved, mest trolig på røttene av store regnskogstrær. De voksne billene er nattaktive, og tar etter alt å dømme ikke næring til seg, til tross for at kjevene er så sterke at det påstås de kan klippe en blyant i to. Hannene kommer gjerne til lys. Det er nesten bare funnet hanner av arten, dette kan muligens skyldes at hunnene tilbringer mesteparten av livet sitt under bakken.


== En truet art? ==
Denne arten var lenge bare kjent i noen få eksemplarer, men senere har man funnet stabile forekomster. Men den ser ut til å ha gått tilbake, muligens på grunn av avskoging. Det har også blitt samlet inn en god del eksemplarer for salg til samlere – et særlig stort eksemplar har en markedsverdi på flere tusen kroner.
På den andre siden har det blitt påpekt at innsamling ikke nødvendigvis er en negativ faktor for denne arten. Det er nesten utelukkende hanner som blir samlet inn, dette har sannsynligvis en liten effekt på bestanden der tallet på hunner er avgjørende. Artens kommersielle verdi gjør den til en verdifull ressurs som kan høstes fra en intakt regnskog (som arten etter alt å dømme er avhengig av) og er dermed med på å gi skogen verdi for lokalbefolkningen. Slik kan kommersiell innsamling av denne arten muligens bidra til bevaring av regnskogen.


== Utbredelse ==
Arten finnes bare i et relativt begrenset område i den øvre delen av Amazonas-området i Brasil, Guyana, Venezuela, Colombia og Ecuador.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802  – 10 arter i Europa
Stammen Prionini
Titanus giganteus Linnaeus, 1771


== Kilder ==
Natural History Museum - Titanus giganteus. Nettside om arten. [1]


== Eksterne lenker ==
(en) Titanus giganteus i Encyclopedia of Life 
(en) Titanus giganteus i Global Biodiversity Information Facility 
(en) Titanus giganteus hos NCBI 
(en) Kategori:Titanus giganteus – bilder, video eller lyd på Wikimedia Commons 
(en) Titanus giganteus – galleri av bilder, video eller lyd på Wikimedia Commons 
Titanus giganteus – detaljert informasjon på Wikispecies